Diari Oficial de la Generalitat Valenciana


Sumari del DOGV 7895, del 13-10-2016 (2016/7946)

DECRET 129/2016, de 7 d'octubre, del Consell, pel qual s'autoritza la Universitat Politècnica de València per a la implantació d'ensenyaments universitaris oficials de grau.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7895

Data del DOGV
:   13-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/7946


Data del document
:   07-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 129/2016, de 7 d'octubre, del Consell, pel qual s'autoritza la Universitat Politècnica de València per a la implantació d'ensenyaments universitaris oficials de grau. [2016/7946]  
La Universitat Politècnica de València ha sol·licitat autorització per a impartir els ensenyaments universitaris oficials de Grau en Disseny i Tecnologies Creatives.  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de tenir l'autorització pertinent de la comunitat autònoma, segons el que disposa la legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 16 de febrer de 2016. Mitjançant una resolució del Consell d'Universitats s'ha verificat el pla d'estudis dels ensenyament sol·licitats i l'Agència Valenciana d'Avaluació i Prospectiva ha emés l'informe preceptiu.  
  
L'article 16 de l'Ordre 86/2010, de 15 de novembre, de la Conselleria d'Educació, per la qual s'estableix el procediment per a la implantació d'ensenyaments universitaris oficials de grau, màster i doctorat a les universitats de la Comunitat Valenciana determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Per això, vistos els articles 8 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Primer  
S'autoritza la Universitat Politècnica de València a implantar en el curs 2016-2017 els ensenyaments universitaris oficials de Grau en Disseny i Tecnologies Creatives, en la Facultat de Belles Arts Sant Carles, al camí de Vera, s/n, de València i per a un màxim de 110 places de nou ingrés.  
  
Segon  
S'informarà d'aquesta autorització el Ministeri d'Educació, Cultura i Esport, a l'efecte que eleve al Govern la proposta per a l'establiment del caràcter oficial del títol i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Tercer  
El seguiment del compliment del pla d'estudis verificat pel Consell d'Universitats serà efectuat per l'Agència Valenciana d'Avaluació i Prospectiva als dos anys de la implantació del títol, llevat que coincidisca amb la renovació de l'acreditació d'aquest.  
  
Abans del transcurs de sis anys, comptadors des de la data de la verificació inicial o des de l'última acreditació, els títols universitaris oficials de grau hauran d'haver renovat l'acreditació en els termes establits en els articles 24, apartat 2, i 27 bis del Reial Decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
Quart  
L'aplicació i desplegament d'aquest decret no poden tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas han de ser atesos amb els mitjans personals i materials de la universitat.  
  
  
Contra aquesta autorització, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del Procediment Administratiu Comú de les Administracions Públiques, es pot interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació en el Diari Oficial de la Comunitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es pot interposar recurs de reposició davant del Consell, en el termini d'un mes comptador des de l'endemà de la publicació d'aquest decret en el Diari Oficial de la Comunitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 7 d'octubre de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ